Καθορισμός αφαιρουμένων ποσών από τις εισφορές των ασφαλισμένων του Ταμείου Υγείας Δικηγόρων Επαρχιών. Από την οριζόμενη με τις διατάξεις του άρθρου 55 παρ. 3 του Ν. 2084/1992 μηνιαία εισφορά του Ταμείου Υγείας Δικηγόρων Επαρχιών (Τ.Υ.Δ.Ε.), αφαιρούνται για κάθε ασφαλισμένο τα ποσά που καταβάλλονται με ένσημα από δικηγόρους, δικολάβους, άμισθους δικαστικούς επιμελητές και προκύπτουν από ασφαλιστικό βιβλιάριο. Η ισχύς αυτού του Προεδρικού Διατάγματος αρχίζει από 1.1.1993. Στον Υπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος Διατάγματος.